Princíp: Vyšetrenie slúži k zobrazeniu tkaniva s expanziou somatostatinových receptorov,predovšetkým tumorov neuroendokrinného pôvodu. Rádiofarmakum, ako analóg somatostatínu sa viaže na somatostatínové receptory. Indikácie: neuroendokrinné nádory karcinoid paraganglióm Príprava pacienta: deň pred podaním rádiofarmaka tekutá strava nalačno strava so sebou Trvanie vyšetrenia: cca 4 hodiny. Po vnútrožilovej aplikácii rádiofarmaka, ktorá prebieha bez snímania sa vyšetruje po cca 1 hodine, Druhé vyšetrenie je za 3 hodiny od aplikácie, pacient tento čas nemusí tráviť na pracovisku nukleárnej medicíny. Snímanie sa opakuje aj po 24 hodinách. Rádiofarmakum: 99mTc – tektrotyd Spôsob aplikácie: intravenózne Metodika vyšetrenia: Pacientovi sa aplikuje rádiofarmakum a prvé snímanie realizujeme cca za 60 minút od aplikácie. Pacient si ľahne na stôl gamakamery a prevedieme celotelové snímanie. Toto identicky opakujeme aj po 3 hodinách od aplikácie. Pre zvýšenie senzitivity a špecificity vyšetrenia sa dopĺňa cielené SPECT. Po 24 hodinách od aplikácie spravíme statické snímky na oblasť hrudníka a brucha.